text: Travlhed på vildtplejestationerne
  20 februar 2010 kl. 14.52
  Den strenge vinter har været hård ved dyrene.
  Det mærker de på vildtplejestationerne, hvor der er forrygende travlt.
  Mange mennesker reagerer, når de ser et forkomment dyr.
  De ringer til Falck, som bringer dyret ind på en vildtplejestation.
  Men ikke kun vildtet har det hårdt i denne tid.
  Også rovfugle døjer med vinteren.
  - De dør derude, fordi der har ligget så meget sne og is i lang tid, og det gør det næsten umuligt for dem at fange mus, siger Ida Holk Madsen fra vildtplejestationen i Grindsted.
  Der plejer at være roligt på denne tid af året på stationen, men den usædvanlige vinter har fyldt stationen med forkomne dyr og fugle.
  Fortsætter det voldsomme pres på vildtplejestationen i Grindsted, bliver de nødt til at sende dyr videre til andre steder i landet
  Derfor har de søgt om at få lov at udvide.
  